चिकित्सा और बिजली के तमाम ज़रूरी सामान हों, रसोईघर में इस्तेमाल होने वाली चीज़ें हों या फिर गाड़ियों के कलपुर्ज़ें और कारगिल के सैनिक बंकर.

इन सभी में एक चीज़ समान है और वह है एसबेस्टस.

सीमेंट जैसी ख़ासियत वाले इस पदार्थ का इस्तेमाल भारत में क़रीब तीन हज़ार तरह के सामान तैयार करने में होता है.

पिछले दिनों फ़्रांसीसी नौसेना से हटाए गया एक युद्धपोत, क्लेमांसु जब तोड़ने के लिए भारत की ओर रवाना हुआ तो एसबेस्टस जैसे पदार्थ पर बहस फिर से शुरू हो गई.

वजह यह है कि एसबेस्टस ज़हरीला पदार्थ है. 

एसबेस्टस से फेफड़ों का कैंसर तक हो सकता है और इस जहाज़ में क़रीब 100 टन एसबेस्टस लदा हुआ है.

अंतरराष्ट्रीय संस्था ग्रीनपीस सहित कई संगठनों से इसका विरोध भी किया है.

क्लेमांसु नाम के इस जहाज़ को भारत लाने के मामले में भारत के सुप्रीम कोर्ट की एक कमेटी ने पिछले दिनों कहा था कि जहाज़ को भारत की तटीय सीमाओं से तब तक दूर रखा जाए, जब तक कि इसके बारे में सारी जानकारी नहीं मिल जाती.

क्लेमांसु को तोड़ने का काम जिस कंपनी को सौंपा गया है, उसने सुप्रीम कोर्ट को बताया है कि जहाज़ को 13 फ़रवरी तक भारतीय तटों से 200 नॉटिकल मील की दूरी पर रखा जाएगा.

दुनिया के तमाम देशों ख़ासकर यूरोपियन यूनियन और पश्चिमी देशों में इसका प्रयोग प्रतिबंधित है क्योंकि आँकड़ों के मुताबिक़ इसके दुष्प्रभावों से हज़ारों लोगों को अपनी जान गंवानी पड़ी है.

एसबेस्टस उद्योग

पर ऐसा नहीं है कि एसबेस्टस के ख़िलाफ़ दी जा रही दलीलों से भारतीय बाज़ार और उद्योग जगत अनभिज्ञ है.

भारत में एसबेस्टस की कई खदानें हैं और इससे तरह-तरह के सामान बनाने वाले कई कारखाने भी. इन कारखानों का सालाना कारोबार लगभग दो हज़ार करोड़ रूपए का है.

एसबेस्टस पर अपना मत रखने के लिए इन कंपनियों ने एक मंच भी बना रखा है.

एसबेस्टस सीमेंट प्रॉडेक्ट मैन्यूफ़ैक्चरर्स एसोसिएशन के निदेशक, एके शेट्टी बताते हैं कि भारत एक ग़रम जलवायु वाला देश है और यहाँ इसका लोगों पर बुरा असर नहीं पड़ेगा.



वो बताते हैं, "मैं मानता हूँ कि पश्चिम के देशों में इसका लोगों के स्वास्थ्य पर बुरा असर पड़ा है पर भारत के संदर्भ में ऐसा कहना ग़लत है. हम अंतरराष्ट्रीय मानकों के आधार पर काम करते हैं और यह कुछ लोगों की चाल है जो एसबेस्टस की जगह अन्य विकल्पों को सामने लाना चाहते हैं क्योंकि इसमें उनके अपने हित छुपे हैं."

उन्होंने... \n\nउपरोक्त लेख के लिए मुझे एक अच्छा शीर्षक दें।
जानलेवा हो सकता है एसबेस्टस